بگه الكاظم عگب عوده المشيم
عليه يبچي اونصب للحزن ماتم
ظل جور اوهظم يجرع امن اعداه
اوكل عام الرشيد السجن وداه
لمن وصل للسندي اوتولاه
حطه ابسجن مثل الليل الاظلم
عليه ضاگ الهوه اومل من حياته
اولا يعرف وكت بيه الصلاته
لمن سمعوا اوبي صارت وفاته
عگب ماذاب چبده اوخلص بالسم
ثلث تيام ظل من غير تغسيل
ماعنده عشيره النعشه اتشيل
شالوا للجسر اربع حماميل
اوبي سمعت الناس اوغدت تلتم
اشحال ابنه الرضا لمن گصد ليه
اوعاين للحديد اوشاف رجليه
ظل يبچي اعلى حاله اوينحب اعليه
حتى انچتل بخريسان بالسم